**Intervju s učiteljem Nenadom Tonkovićem**




Marin Krištić, Lucija Vukovac, Karlo Valić i Josip Krpan, 8.b

**Lucija Vukovac:** Kako je izgledao školski sustav u Vaše vrijeme?

***učitelj Tonković:*** *U moje vrijeme postojali su srednjoškolski centri. Onaj u koji sam se ja upisao bio je Tehničko-obrazovni centar Đure Đakovića koji je danas podijeljen u dvije srednje škole (Industrijska i Tehnička srednja škola). Nakon dvije godine odlučivali smo se za usmjerenje.*

**Josip Krpan:** U koju ste se srednju školu upisali i na koji fakultet?

*****učitelj Tonković:*** *Moja osnovna škola u Brodskom Vinogorju sve je svoje učenike upisivala u Tehničko-obrazovni centar Đure Đakovića. Nakon dvije godine kad smo se usmjeravali odlučio sam ostati u Tehničko-obrazovnom centru Đure Đakovića. Stekao sam zvanje mehaničara za tračnička vozila. Poslije srednje škole upisao sam se na Pedagoški fakultet (danas Filozofski fakultet) na kojem sam ostao četiri godine.*

**Marin Krištić**: Je li Vaša srednja škola bila zahtjevna i kako ste se osjećali u njoj?

***učitelj Tonković:*** *Prve dvije godine bile su preslika sedmog i osmog razreda osnovne škole, a druge dvije stručne. Te druge dvije bile su lakše jer nisam više učio neke predmete.*

**Karlo Valić:** Koji savjet želite dati učenicima osmih razreda?

***učitelj Tonković:*** *Upišite ono što mislite da ćete voljeti raditi. Bolje je biti odličan frizer ili bravar nego biti loš doktor ili inženjer jer ako si odličan u svom poslu, onda ti nema granica.*

